cyanic-selkie/wikianc huggingface dataset:
Tongan kulttuuri
Festivaalit
Pääartikkeli: Tongan festivaalit
Tongalla vietettäviä festivaaleja ovat muun muassa:
Stephenie Ann McPherson
Stephenie Ann McPherson (s. 25. marraskuuta 1988 George’s Plain) on jamaikalainen pikajuoksija, joka kilpailee 400 metrin juoksussa. McPherson on 173 senttimetriä pitkä, painaa 53 kilogrammaa ja edustaa MVP Track & Field Clubia.
McPherson sijoittui 400 metrillä vuoden 2013 MM-kilpailuissa Moskovassa alun perin neljänneksi, mutta nousi pronssille, kun Antonina Krivošapka hylättiin dopingin vuoksi 2017. Sisäratojen MM-kilpailuista 2014 Sopotista McPherson oli saavuttamassa hopeaa pitkästä viestistä. Vuoden 2014 Kansainyhteisön kisoista Glasgow’sta hän saavutti kultaa 400 metriltä ja pitkästä viestistä. Hän sai IAAF World Relays -kilpailuissa 2015 hopeaa 4 × 400 metrin viestissä. Vuoden 2015 MM-kilpailuissa Pekingissä hän oli 400 metrillä viides ja saavutti myös kultaa pitkästä viestistä.
McPherson sijoittui Portlandin sisäratojen MM-kilpailuissa 2016 400 metrillä neljänneksi. Saman vuoden Rio de Janeiron olympialaisissa hän juoksi avausosuuden Jamaikan hopeajoukkueessa 4 × 400 metrin viestissä ja sijoittui 400 metrillä kuudenneksi. Hän sai IAAF World Relays -kilpailuissa 2017 pronssia 4 × 400 metrin viestissä. Lontoon MM-kilpailuissa hän oli 400 metrillä kuudes.
McPherson hylättiin 400 metrin välieräjuoksussa Birminghamin MM-hallikilpailuissa 2018. Saman vuoden Gold Coastin Kansainyhteisön kisoissa hän saavutti kultaa 4 × 400 metrin viestissä ja pronssia 400 metrillä. Vuonna 2019 hän saavutti 4 × 400 metrin viestissä pronssia IAAF World Relays -kilpailuissa, Pan-Amerikan kisoissa ja Dohan MM-kilpailuissa. Hän oli MM-kilpailuissa lisäksi 400 metrillä kuudes. Vuonna 2021 järjestetyissä Tokion olympialaisissa hän sijoittui 400 metrillä neljänneksi.
McPherson saavutti Belgradin sisäratojen MM-kilpailuissa 2022 kultaa 4 × 400 metrin viestissä ja pronssia 400 metrillä Jamaikan halliennätysajalla 50,79. Saman vuoden Eugenen MM-kilpailuissa hän sai 4 × 400 metrin viestissä hopeaa ja oli 400 metrillä viides.
McPhersonilla on viisi Timanttiliigan osakilpailuvoittoa.
1810 Epimetheus
1810 Epimetheus on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels Palomarilla vuonna 1960. Pikkuplaneetta sai nimensä kreikkalaisen mytologian Epimetheuksen mukaan. Ennen kuin tämä asteroidi sai oikean nimensä se tunnettiin tunnuksella 4196 P-L. Koska Epimetheuksen absoluuttinen magnitudi (H) on 12,3, sen läpimitta on todennäköisesti välillä 8–19 kilometriä. Epimetheuksen pyörähdysaika eli vuorokauden pituus sen pinnalla on noin 28,61 tuntia.
Vanadiinikarbonyyli
Vanadiinikarbonyyli eli vanadiiniheksakarbonyyli tai heksakarbonyylivanadiini (V(CO)6) on metallikarbonyyleihin kuuluva organovanadiiniyhdiste. Yhdistettä voidaan käyttää katalyyttinä.
Ominaisuudet
Huoneenlämpötilassa vanadiinikarbonyyli on sinertävänvihreätä kiteistä ainetta. Monista muista metallikarbonyyleistä poiketen vanadiinikarbonyylillä on vanadiinilla 17 eikä 18 ulointa elektronia, mutta ei steerisistä syistä muodosta dimeeriä toisin kuin samaan ryhmään kuuluva niobiumin ja tantaalin karbonyyliyhdisteet. Magneettisuudeltaan se on paramagneettinen ja sen magneettinen momentti huoneenlämpötilassa on 1,81 μB. Yhdiste on pyroforista eli se syttyy helposti ilman tai kosteuden vaikutuksesta. Aine liukenee huonosti tyydyttyneisiin hiilivetyihin, mutta paremmin muihin orgaanisiin liuottimiin. Vanadiinikarbonyyli voidaan helposti pelkistää heksakarbonyylivanadaatti(-I)ioniksi ([V(CO)6)]-).
Valmistus ja käyttö
Vanadiinikarbonyyliä voidaan käyttää vedytys- ja isomerointireaktioiden katalyyttinä.
Eero Balk
thumb|right|200px|Eero Balk Prahassa, 2017
Eero Balk (s. 8. toukokuuta 1955 Kuopio) on suomentaja ja kirjailija, jonka erikoisalaa ovat Itä-Euroopan slaavikielet. Hän hallitsee slaavilaisista kielistä muiden muassa venäjän, ukrainan, tšekin, slovakin, ylä- ja alasorbin sekä näiden lisäksi englannin, saksan ja italian. Balk on kääntänyt yli 30 kirjaa ja lisäksi muun muassa näytelmiä ja tv-ohjelmia. Hän on suorittanut maisterin tutkinnon Kiovan yliopistossa vuonna 1981.
Ansioistaan kääntäjänä Balk on saanut lukuisia palkintoja kuten kirjallisuuden valtionpalkinnon 1992. Hänet valittiin vuonna 2008 kansainvälisen Jaroslav Hašek -seuran kunniajäseneksi.
Balk on kirjoittanut myös Prahan matkaoppaita kuten kirjan Sankarimatkailijan Praha (Like Kustannus, 1997, ISBN 9515810477) sekä lehtikolumneja.
Vuonna 2019 Eero Balkille myönnettiin taiteilijaeläke.
Flying Tiger Linen lento 66
Flying Tiger Linen lento 66 oli rahtilento Singaporesta Kuala Lumpurin kautta Bangkokiin, joka törmäsi maastoon lähestyessään Kuala Lumpurin Sulttaani Abdul Aziz Shahin lentoasemaa 19. helmikuuta 1989. Kaikki neljä Boeing 747-249F -koneessa ollutta kuolivat.
Lennon tapahtumat
Lennonjohto antoi Kuala Lumpuria lähestyvällä koneelle NDB-lähestymisen (non-directional beacon) kiitotielle 33 tarkkuuslähestymisen sijasta. Miehistö sai lennonjohdolta selvityksen "Kayell"-pisteeseen (morsekoodi "KL"), joita tosin oli lentokentän ympäristössä neljä. Kahden eri radiomajakan koodi oli "KL", kuten myös lentokentän VOR-majakan. Lisäksi lennonjohto käytti toisinaan lentokentästä lyhennettä "KL" (Kuala Lumpurin sijaan). Miehistö ei ollut varma, mihin näistä "KL"-pisteistä heidät oli selvitetty. Ohjaamon ääninauhurin tallentamasta keskustelusta käy ilmi, että miehistö kiisteli siitä, mikä radio laitetaan millekin taajuudelle ja mikä lähestyminen suoritettaisiin. Vielä lennon viimeisillä hetkillä kapteeni puhui kiitotien 33 ILS-lähestymisestä, jonka toimimattomuudesta oli kerrottu miehistön saamissa tiedotteista ja jonka lennonjohto oli vielä vahvistanut olevan poissa käytöstä.
Lennonjohto antoi miehistölle ohjeen: "Tiger 66, descend two four zero zero." (Tiger 66, laskeudu kaksi neljä nolla nolla.) To- ja two-sanojen samankaltaisen ääntämisasun vuoksi miehistö kuitenkin luuli lennonjohtajan sanoneen "descend to four zero zero" (laskeudu neljä nolla nollaan). Kapteeni kuittasi tämän: "Okay, four zero zero." (Okei, neljä nolla nolla.), kun kunnollinen kuittaus olisi ollut: "Roger, descend and maintain four hundrer feet." (Selvä, laskeudun ja pidän neljäsataa jalkaa.).
Koneen GPWS-järjestelmä varoitti useasti siitä, että kone lähestyi maanpintaa. Miehistö ei kuitenkaan huomioinut näitä varoituksia, ja kone törmäsi kukkulaan 437 jalan korkeudella merenpinnasta. Kaikki miehistön jäsenet eli kapteeni, perämies, lentomekaanikko ja matkamekaanikko kuolivat onnettomuudessa. Kone syttyi tuleen ja paloi kahden päivän ajan.
Syyt
Onnettomuuteen johtava tekijä oli Kuala Lumpurin lennonjohdon ja koneen kapteenin käyttämä fraseologia, joka ei ollut ICAO:n ohjeen mukaista. Tämä aiheutti kommunikaatio-ongelmia, joiden vuoksi miehistö ymmärsi väärin lennonjohtajan ohjeen. Onnettomuuden perimmäiset syyt olivat kuitenkin se, ettei miehistö suorittanut lähestymistä oikein, huono henkilöresurssien hallinta ja heikko tilannetaju.
Mämmijärvi (Keuruu)
Mämmijärvi on Keski-Suomessa Keuruulla Sahankylän lähellä sijaitseva järvi.
Maantietoa
Järven pinta-ala on 28 hehtaaria, se on 1,1 kilometriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 3,1 kilometriä.
Henri Langlois
Henri Langlois (13. marraskuuta 1914 İzmir, Turkki – 13. tammikuuta 1977) oli ranskalainen elokuvan entistämisen ja tallettamisen uranuurtaja.
Langlois loi Ranskan elokuva-arkiston pohjan hankkimalla kourallisen filmejä yksityisin varoin. Sittemmin hänen kokoelmansa kasvoi tuhansien nimikkeiden suuruiseksi, ja Ranskan valtio alkoi rahoittaa hanketta.
Henri Langlois -palkinto on hänen kunniakseen Ranskassa myönnettävä elokuvapalkinto.
Japanin Grand Prix 1993
Japanin Grand Prix 1993 oli Formula 1 -sarjan 547. osakilpailu. Se ajettiin 24. lokakuuta Suzukan radalla.
Kilpailun voitti McLaren-kuljettaja Ayrton Senna. Mika Häkkinen täydensi McLarenin pitkään kaivattua menestystä saavuttamalla uransa ensimmäisen palkintopallisijan ajamalla maaliin kolmantena.
Orhan Veli Kanık
Orhan Veli kuoli pudottuaan juovuksissa kadussa olleeseen monttuun.
USS Lamprey
USS Lamprey (runkonumero SS-372) oli Yhdysvaltain laivaston Balao-luokan sukellusvene.
Valmistus
Alus tilattiin Monitowoc Shipbuilding Companyltä Monitowocista Wisconsinista, missä köli laskettiin 22. helmikuuta 1944. Alus laskettiin vesille puoli vuotta myöhemmin 18. kesäkuuta kumminaan W. T. Nelsonin puoliso ja otettiin palvelukseen vielä saman vuoden lopulla 17. marraskuuta ensimmäisenä päällikkönään William T. Nelson.
Palvelus
Pearl Harborista alus lähti 17. helmikuuta 1945 ensimmäiseen taistelupartioonsa Luzonin rannikolle. Se oli pelastustehtävissä Formosan ja Hongkongin edustalla 29. maaliskuuta saakka. Se läpäisi Singaporen salmen 8. huhtikuuta ja seuraavana päivänä alus läpäisi Karimansalmen Jaavanmerelle. Se ei kohdannut japanilaisaluksia ja alus lähti huollettavaksi Australiaan Fremantleen, jonne se saapui 22. huhtikuuta.
Uuden päällikön L. B. McDonaldin alaisuudessa alus lähti 21. toukokuuta Fremantlesta ja saapui Jaavanmerelle matkalla Siaminlahdelle. Lamprey ja USS Blueback sytyttivät tykkitulella kohtaamansa 600 tonnin saattajan tuleen. Lamprey jatkoi matkaansa Subicinlahdelle, jonne se saapui 29. kesäkuuta.
Alus aloitti 26. heinäkuuta kolmannen partiomatkansa ollen pääosan ajasta Siaminlahdella. Se saapui Singaporen alueelle 8. elokuuta partioiden Pengiboen länsipuolella, jossa se upotti pienen aluksen tykkitulella. Britannian kuninkaallisen laivaston sukellusvene HMS Spearhead vapautti aluksen partiosta, jonka jälkeen se lähti Borneolle. Alus tuhosi 12. elokuuta tykkitulella Surabayasta lähteneen rahtialuksen. Se lähestyi 15. elokuuta kohtaamaansa kaksimastoista kuunaria, kun alus vastaanotti viestin sotatoimien päättymisestä.
Subicinlahdelta alus lähti 31. elokuuta ja ankkuroitui 22. syyskuuta San Franciscossa. Alus otettiin Mare Islandin laivastontelakalle käytöstä poistamiseksi ja siirrettiin 3. kesäkuuta 1946 reserviin.
ARA Santiago del Estero
Yhdysvaltain ja Argentiinan laivastot allekirjoittivat 1. huhtikuuta 1960 sopimuksen kahden sukellusveneen, USS Macabin ja Lampreyn luovuttamisesta Argentiinalle. Lamprey lainattiin 11. elokuuta osana sotilasapuohjelmaa, jolloin se nimettiin ARA Santiago del Esteroksi runkonumerolla S-12.
Alus lähti 23. syyskuuta Julio A. Aureggin alaisuudessa San Franciscosta ja saapui Mar del Platan laivastotukikohtaan 30. marraskuuta. Alus poistettiin Yhdysvaltain laivaston alusrekisteristä ja myytiin Argentiinalle 1. syyskuuta 1971. Argentiina poisti aluksen käytöstä varaosiksi seuraavana vuonna.
Vasili Tšuikov
pienoiskuva|Vasili Tšuikov 1945 Vasili Ivanovitš Tšuikov (12. helmikuuta 1900 – 18. maaliskuuta 1982) oli Neuvostoliiton marsalkka, joka toisen maailmansodan aikana sai kahdesti, vuosina 1944 ja 1945, Neuvostoliiton sankarin arvonimen.
Vasili Tšuikov syntyi 12. helmikuuta vuonna 1900 talonpoikaisperheeseen. Hän liittyi puna-armeijaan Venäjän vallankumouksen aikana ja opiskeli myöhemmin Frunzen sotilasakatemiassa. Hän palveli vuosina 1926–1927 Kiinassa Tšiang Kai-šekin sotilasneuvonantajana sekä osallistui Itä-Puolan valtaamiseen vuonna 1939 ja osallistui myös talvisotaan seuraavana vuonna. Toukokuussa 1942 hänet kutsuttiin takaisin ja nimitettiin ottamaan 62. armeijan komento Stalingradin taistelussa. 62. armeija ylennettiin 8. kaartinarmeijaksi voitokkaan taistelun jälkeen. Hän komensi 8. kaartinarmeijaa osana 1. Valko-Venäjän rintamaa ja johti sen etenemistä Puolan halki kohti Berliiniä, jonka puna-armeija valtasi Berliinin taistelussa huhtikuussa 1945.
Sodan jälkeen hän jäi Saksaan ja oli 1949–1953 Neuvostoliiton armeijan Saksan-joukkojen komentaja. Sen jälkeen hänet nimitettiin Kiovan sotilaspiirin komentajaksi. Palvellessaan Kiovassa vuonna 1955 hänet ylennettiin Neuvostoliiton marsalkaksi.
Vuosina 1960–1964 Tšuikov toimi Neuvostoliiton maavoimien komentajana ja Neuvostoliiton apulaispuolustusministerinä. Vuodesta 1961 alkaen hän oli myös Neuvostoliiton siviilipuolustuksen johtaja. Lisäksi hän oli myös puolustusneuvoston johtaja 1961–1972, jolloin hän jäi eläkkeelle.
Tšuikov oli Neuvostoliiton kommunistisen puolueen keskuskomitean jäsen vuodesta 1961 kuolemaansa asti, 18. maaliskuuta 1982.
Tšuikov toimi asiantuntijana Stalingradin taistelun muistomerkin rakentamisessa. Muistomerkki rakennettiin entisen tataarien hautakummun Mamajevin kurgaanin päälle, johon myös Tšuikov haudattiin. Hänestä tuli ensimmäinen marsalkka, joka on haudattu Moskovan ulkopuolelle.
Innan filmen tagit slut
Innan filmen tagit slut on Magnus Ugglan 16. studioalbumi, joka julkaistiin 24. lokakuuta 2007. Se debytoi Ruotsissa Sverigetopplistanin ensimmäisellä sijalla, ja pysyi listalla yhteensä seitsemäntoista viikkoa.
Jump
Jump voi viitata ainakin seuraaviin:
Cluedo
pienoiskuva|Pelin logo Cluedo (tunnetaan myös nimellä Clue) on vuonna 1949 ensimmäisen kerran Englannissa julkaistu murhamysteerilautapeli, jossa ratkaistaan Herra Mustapippurin murhaa. Murha tapahtui hänen kartanossaan kuuden vieraan ollessa siellä.
Historia
Pelin on suunnitellut englantilainen Anthony E. Pratt vaimonsa Elva Prattin kanssa.
Vuonna 1944 Anthony E. Pratt hankki patentin kehittämälleen murhamysteeripelille nimeltään Murder!, joka oli suunniteltu pitkien ilmatorjuntaharjoituksien viihteeksi maanalaisiin bunkkereihin.
Hieman patentin hankinnan jälkeen Anthony ja Elva esittelivät pelin Waddingtons -nimisen lautapeliyhtiön johtajalle Norman Watsonille, joka saman tien osti pelin ja antoi sille tavaramerkin Cluedo. Nimi on sanaleikki sanalla Clue (joka tarkoittaa suomeksi johtolankaa) ja latinan kielen sanalla "ludo", joka tarkoittaa "minä pelaan".
Vaikka patentti myönnettiin jo vuonna 1947, toisen maailmansodan takia peli julkaistiin ensimmäisen kerran vasta 1949. Silloin peli myös lisensoitiin Parker Brothersille (yhdysvaltalaiselle lelu- ja pelivalmistajalle) Yhdysvalloissa. Siellä pelin nimi muutetiin Clueksi, sillä yhdysvaltalaiset eivät olisi ymmärtäneet sanaleikkiä. Pelin yhdysvaltalaiseen julkaisuun tehtiin myös muita muutoksia.
Pelin alkuperäisessä konseptissa ja vuonna 1949 julkaistussa versiossa oli monia eroavaisuuksia. Alkuperäisessä Prattin konseptissa pelihahmoja oli kymmenen, joista yksi valittiin sattumanvaraisesti korttipakasta olemaan uhri. Pelissä olisi pystynyt pelamaan lopuilla kahdeksalla hahmolla jättäen yhdeksän mahdollista syyllistä. Näistä kymmenestä hahmosta kuitenkin vain kuusi päätyi lopulliseen peliin. Poistetut hahmot olivat englanninkielisiltä nimiltään Mr. Brown, Mr. Gold, Miss Grey, Mrs. Silver, Nurse White ja Colonel Yellow. Nurse White nimettiin uudelleen pelissä olevaksi Rouva Valkopesuksi (Mrs White) ja Colonel Yellow nimettiin Everesti Keltanokaksi (Colonel Mustard).
Huoneita alkuperäisessä versiossa oli 11, joista kuitenkin poistettiin kellari ja asehuone. Lisäksi myös aseita muutettiin alkuperäisestä konseptista, joka sisälsi kirveen, pommin, ruiskun, kävelykepin ja makkaratikun.
Osa poistetuista aseista ja henkilöistä esiintyvät myös pelin myöhemmissä versioissa.
Vuonna 1994 Hasbro osti Waddingtons -yrityksen tehden näin Cluedosta Hasbron pelin.
Hotelli Kämp
Hotelli Kämp on Helsingin Kluuvissa Pohjoisesplanadin varrella sijaitseva hotelli, joka on perustettu vuonna 1887. Alkuperäisen rakennuksen on suunnitellut arkkitehti Theodor Höijer. Kämp oli vuosisadan vaihteessa kaupungin huvielämän keskus ja yksi maan tunnetuimmista hotelleista. Alkuperäinen Kämp purettiin 1960-luvulla uuden toimistorakennuksen myötä, mutta osia siitä – muun muassa Pohjoisesplanadin puoleinen julkisivu – rakennettiin kopioina osaksi uudisrakennusta. Hotellitoiminta käynnistyi uudelleen vuonna 1999.
Cluedo
Pelilauta
Pelilauta on oheisen kaavion mukainen
Hotelli Kämp
Kämp sijaitsee osoitteessa Kluuvikatu 2 – Pohjoisesplanadi 29, ja se kuuluu Antiloopin kortteliin. Sen länsipuolella sijaitsee Catanin talo.
Hotelliketju Nordic Choice Hotels osti vuonna 2019 Kämp Collection Hotels -ketjun, jossa on yhteensä 10 suomalaista hotellia, Kämp mukaan luettuna.
Cluedo
Rikoksen mahdolliset tapahtumapaikat
(Kitchen, Ball Room, Conservatory, Dining Room, Billiard Room, Library, Lounge, Hall & Study.)
Hotelli Kämp
Vanha Kämp
pienoiskuva|Hotellin ravintolasali vuonna 1925. Kämpin tontti oli 1800-luvun alussa vielä Kluuvinlahden rannalla. Hotellin paikalle teetti 1880-luvulla tehtailija ja kunnallisneuvos Fredrik Wilhelm Grönqvist, joka oli aiemmin rakennuttanut viereisen Grönqvistin talon. Grönqvist osti Kämpin tontin vuonna 1886 ravintoloitsija Carl Kämpiltä, joka omisti paikalla seisseen puurakennuksen, jossa toimi kaupungin suurin paperikauppa. Kämp oli ostanut talon vain kahta vuotta aiemmin vuonna 1884 kultaseppä Ekholmilta. Hän oli saanut mainetta Kaivohuoneen ja Oopperakellarin pitäjänä ja halusi rakentaa paikalle mannermaisen loistohotellin, mutta hänen varansa eivät riittäneet hankkeen toteuttamiseen. Grönqvist rahoitti projektin ja vuokrasi hotellin Kämpille 20 vuodeksi; Kämp ehti kuitenkin pitää hotellia vain muutaman vuoden ajan, sillä hän kuoli jo 41-vuotiaana vuonna 1889. Toimintaa jatkoivat Kämpin leski Maria Kämp ja entinen saksalainen näyttelijä Karl König.
Cluedo
Pelin kulku
Tehtävänä on ratkaista:
Hotelli Kämp
Vanha Kämp
Kämpin suunnitteli Theodor Höijer, ja se edustaa uusrenessanssia. Sen on sanottu olleen yksi Helsingin uudenaikaistumisen ja ”pariisilaisuuden” symboleista. Hotellin pohjakerroksessa oli eteishalli, komea pääportaikko ja kaksi liiketilaa. Parhaat hotellihuoneet olivat Esplanadin puolella toisessa kerroksessa, Kluuvikadun puolella vuorostaan suuri ravintolasali ja kuuluisa kahden kerroksen korkuinen peilisali. Hotellissa oli alun perin ranskalaishenkinen vesikatto, mutta rakennusta korotettiin kerroksella vuonna 1914 Lars Sonckin suunnitelmien mukaan ja katto hävisi. Hotellin paalutustyöt olivat huonon maaperän vuoksi vaikeat, joten rakennuksen valmistuminen viivästyi. Avajaisia vietettiin lokakuussa vuonna 1887: hotelli oli ennennäkemättömän ylellinen, ja kaupungin lehdet ylistivät peilisalia, jota valaisi 25 sähkö- ja 24 kaasuvalaisinta. Sisustusta kutsuttiin "mannermaiseksi" ja "kosmopoliittiseksi". Hotelliin oli oma hevoskuljetus satamasta ja rautatieasemalta. Tarjoilijat käyttivät hännystakkien sijaan lyhyitä takkeja ja valkoisia esiliinoja kuten Euroopassa. Huoneita oli alun perin 75 kappaletta. Hotellin kellariin avattiin pian suosittu, Königin pitämä Biertunnel-oluttupa ja kesällä vuonna 1891 katukahvila.
Vuosisadan alussa Kämpissä viihtyivät muun muassa Akseli Gallen-Kallela, Robert Kajanus, Eino Leino, Juhani Aho, Armas Järnefelt ja Jean Sibelius. Kulttuuriväen tapaamisten kerrotaan venyneen vuorokausien pituisiksi: esimerkiksi Järnefeltin sanotaan lähteneen Kämpistä johtamaan konserttia Viipuriin ja palanneen muutaman päivän kuluttua jatkamaan samaa istuntoa. Kajanuksen väitetään kysyneen Järnefeltiltä "Puhelimessako kävit?", kun tämä astui huoneeseen. Taiteilijat ovat antaneet aiheen myös lukuisille muillekin anekdooteille. Jean Sibeliuksen säveltämä Musette-teema näytelmästä Kuningas Kristian II tunnetaan myös nimellä "Minä menen Kämpiin takaisin". Kerrotaan, että se syntyi aamuyöstä, kun Sibeliuksen vaimo Aino Sibelius esti miehensä pääsyn kotiinsa Kämpissä vietetyn illan jälkeen, eikä Sibeliukselle jäänyt muuta vaihtoehtoa kuin lähteä takaisin hotellille. Myös Akseli Gallen-Kallelan maalaus Symposion on saanut inspiraationsa Kämpin illanvietoista.
Cluedo
Pelin kulku
Loput kortit jaetaan pelaajien kesken. Kukin pitää omia korttejaan piilossa. Jokainen heittää vuorollaan arpanoppaa ja pyrkii laudalla johonkin huoneeseen. Sinne päästyään hän saa kysyä haluamaansa epäiltyä, asetta ja sitä huonetta, jossa itse on (esimerkiksi Punakulta, tikari ja kirjasto). Lähinnä vasemmalla istuva pelaaja katsoo onko hänellä jokin kysytyistä korteista. Jos on, niin hän näyttää sen kysyjälle muilta piilossa ja vuoro vaihtuu. Jos ei, niin kysymys siirtyy seuraavalle ja tarvittaessa sitä seuraavalle.
Hotelli Kämp
Vanha Kämp
Suomen sisällissodan jälkeen vuonna 1918 Kämpissä toimi jonkin aikaa Helsingin vallanneiden saksalaisten joukkojen päämaja. Samana vuonna hotelli siirtyi Kansallis-Osake-Pankin omistukseen ja sitä uudistettiin. Talvisodan aikana siellä asui ulkomaisia sotakirjeenvaihtajia ja hotellin baari toimi pommisuojana.
Cluedo
Pelin kulku
Tällöin kysyjä saa tietää yhden kortin haltijan sekä mahdollisesti sen, että ensimmäisellä vastaajalla ei ollut niistä yhtäkään. Pelaaja, joka ei joutunut vastaamaan kysymykseen, tietää vastaavasti sen, että jollakin oli yksi kysytyistä korteista ja mahdollisesti sen, että ensimmäisellä vastaajalla ei ollut niistä mitään.
Hotelli Kämp
Vanha Kämp
Kämpin hotellin ja ravintolan johtajana toimi ruotsalaissyntyinen Gustav Wilhelm Weman vuosina 1919–1941 ja hänen jälkeensä hänen tyttärensä Greta Lindblom (myöhemmin Berg) vuoteen 1965 saakka.
Cluedo
Pelin kulku
Näin peli etenee ja vähitellen pelaajille selviää kortit, jotka ovat muilla pelaajilla ja vastaavasti se, että tiettyä korttia ei ole kenelläkään. Kun pelaaja uskoo tietävänsä piiloon laitetut kortit, hän menee pelinappulallansa keskelle pelilautaa (jossa piilotetut kortit ovat), ilmoittaa julkisesti arvionsa ja saa katsoa piilossa olevat kortit. Jos arvaus oli oikein, niin voittaja on selvillä ja peli päättyy. Jos ei, niin väärin arvannut lakkaa itse pelaamasta (hän vastaa kuitenkin edelleen kysymyksiin) ja muut jatkavat.
Hotelli Kämp
Purkaminen ja uudisrakennus
pienoiskuva|Hotelli Kämpin portaikko 1960-luvun alussa ennen rakennuksen purkamista. thumb|Hotelli Kämp vuonna 2020. Hotelli nuhjaantui hiljalleen, ja sen havaittiin vajoavan Kluuvin pehmeään maaperään. Rakennuksen alla oleva puupaalutus oli alkanut lahota tai mädäntyä niin, että hotellin perusta horjui pahasti. Kansallis-Osake-Pankki ilmoitti vuonna 1961 haluavansa rakentaa paikalle korkean nykyaikaisen hotelli- ja liiketalon. Helsingin maistraatti myönsi pankille rakennusluvan, mutta se edellytti hotellitoiminnan jatkamista, ja sen lisäksi hotellin seinät ja osa sisätiloista tuli rakentaa uudelleen. Hotellin purkua vastustamaan syntyi kansanliike, ja purkaminen synnytti tavattoman kohun. Jäähyväisjuhlia hotellissa vietettiin maaliskuun lopussa vuonna 1965, ja rakennus oli purettu kellaria myöten vuonna 1967.
Cluedo
Pelin kulku
On hyvin tärkeää kuunnella kysymykset tarkasti ja kirjata ylös vastaukset. Niiden toistuva analyysi sekä omien kysymysten tarkka harkinta ovat oleellisia ratkaisun keksimisessä. Saattaa myös esimerkiksi kannattaa sisällyttää omaan kysymykseen jokin omassa kädessä oleva kortti, jolloin vastaajien on pakko näyttää halutun ryhmän kortti.
Hotelli Kämp
Purkaminen ja uudisrakennus
Uuden liikerakennuksen suunnittelivat Antero Pernaja ja Nils-Henrik Sandell, ja se valmistui 1969. Hotellitoiminnan jatkajaksi ei kuitenkaan löytynyt ketään, ja pankki sijoitti rakennukseen omia toimintojaan. Paaluttamisen sijaan uudisrakennus perustettiin kalliopohjaan ulottuvan rautabetoniperuspylvään varaan.
Cluedo
Versiot
Cluedon pitkän historia varrella on uusia päivitettyjä pelejä julkaistu aina silloin tällöin. Uusin Cluedo-versio on julkaistu vuonna 2023.
Hotelli Kämp
Purkaminen ja uudisrakennus
Hotellitoiminta herätettiin uudelleen henkiin vuonna 1999. Antilooppi-korttelin peruskorjauksen suunnitteli Petri Blomstedt, ja sen yhteydessä kortteliin avattiin kauppakeskus Kämp Galleria. Pohjoisesplanadin julkisivu, Kluuvikadun julkisivun alkuosa ja osa sisätiloista ovat rekonstruktioita. Monet julkimot ovat yöpyneet hotellissa, muun muassa Madonna, Lady Gaga, The Rolling Stones, Pet Shop Boys, U2 sekä Muse.
Cluedo
Versiot
On olemassa esimerkiksi Cluedo Jr, jossa murhan sijaan selvitetään kadonneen koiran arvoitusta. Eräs uusi versio on myös Cluedo Liars -versio, joka toimii muuten samalla tavalla kuin Cluedo, paitsi mukana on valehtelun mahdollistavia kortteja, ja pelaajien pitää esittää etteivät he valehtele.
Myös Escape room -tyylisiä lautapelejä on tehty kaksi:  Petos Mustolankartanossa ja  Ryöstö museossa.
Hotelli Kämp
Purkaminen ja uudisrakennus
Kämpissä on Suomen kallein hotellihuone, sen Mannerheim-sviitti maksaa 3 522 €/vrk (syksyllä 2017).
Cluedo
Elokuva
13.12.1985 sai ensi-iltansa lautapeliin perustava elokuva.
Elokuva seuraa lautapelin lähtökohtia: pelin hahmot saapuvat Herra Mustapippurin kartanoon illalliselle, ja jossain vaiheessa iltaa Herra Mustapippuri kuolee. Joukko vieraita yrittää selvittää kuka murhan teki.
Elokuvaan on kuitenkin lisätty kuuden tutun hahmon lisäksi Hovimestari Wadsworth, Sisäkkö Yvette ja Kokki Mrs Ho Mustapippurin kartanon palveluväeksi ja oleellisiksi hahmoiksi juonen kannalta.
Cluedo-elokuvassa on kolme vaihtoehtoista loppua. Se kuvastaa sitä, että Cluedoa pelatessa ei aina tule sama ratkaisu. Kun elokuva julkaistiin, eri teatterit näyttivät eri lopetusta eri esityksissä aiheuttaen ihmisten välillä keskustelua ja hämmennystä, kun muut kertovat juonen olevan erilainen kuin toinen.
Kolme vaihtoehtoista loppua ja se, ettei tiennyt minkä lopun tulee näkemään on syy siihen, miksi elokuva ei menestynyt kovinkaan hyvin, vaikka Cluedo on ollut aina tunnettu lautapeli. Vuosien varrella elokuva on kuitenkin saanut kulttielokuva n maineen, eli sillä on hyvin pieni mutta sitoutunut fanikunta, joka nauttii elokuvasta ja saattaa katsoa sen useamman kerran ilman kyllästymistä, ja saattavat osata sen alusta loppuun ulkoa.
Lähteet
https://cluecluedo.fandom.com/wiki/Clue_(board_game)
https://en.wikipedia.org/wiki/Cluedo
Simon Robertsson
Seuraura
Robertsson on Södertälje SK:n kasvatti. Hän pelasi myöhemmät juniorivuotensa kuitenkin Skellefteå AIK:ssa, jonka miesten joukkueen apuvalmentajana Robertssonin isä Bert toimi kaikkiaan kahdeksan kauden ajan. Kaudella 2017–2018 Simon Robertsson toimi seuran U16-junioreiden varakapteenina. Hän oli U16 Elitissä Skellefteån paras pistemies ja maalintekijä tehoilla 25+22=47. Kaudella 2018–2019 Robertsson toimi seuran J18-junioreiden varakapteenina. Hän oli J18 Elitissä tehoilla 19+12=31 joukkueen paras pistemies ja Robertsson jakoi sisäisen maalipörssin voiton Gabriel Sällin kanssa. Hän oli koko sarjan tehokkain U16-ikäinen pelaaja. Robertsson jakoi myös koko J18 Elitin maalipörssin yhdeksännen sijan kolmen muun pelaajan kanssa. J18 Allsvenskanissa hän oli yhdeksällä osumallaan Skellefteån paras maalintekijä Arvid Mellan kanssa, kuten myös pudotuspeleissä neljällä osumallaan Albin Sundsvikin ja Kenneth Pappalardo Gulbrandsenin kanssa. Robertsson voitti kauden päätteeksi pronssia.
Kaudella 2019–2020 Robertsson jakoi tehoilla 13+17=30 Skellefteån J20-junioreiden sisäisen maalipörssin toisen sijan Linus Hedmanin ja Albin Sundsvikin kanssa edellään William Persson sekä sijoittui sisäisessä pistepörssissä neljänneksi. Hän debytoi samalla kaudella myös seuran SHL-joukkueessa, jossa Robertsson pelasi kahdeksan runkosarjaottelua tehden yhden maalin. Hän teki SHL-debyyttinsä vain 16-vuotiaana 17. joulukuuta 2019 vieraissa Luleå HF:ää vastaan. Robertsson sai ottelussa jääaikaa 6.33 minuuttia. SHL-uransa avausmaalin hän teki kolmannessa ottelussaan 25. tammikuuta 2020 IK Oskarshamnia vastaan. Robertsson keräsi ottelusta teholukeman +2.
Joulukuussa 2020 Robertsson teki Skellefteån kanssa kevääseen 2024 asti ulottuvan SHL-sopimuksen.
Maajoukkueura
Robertsson valittiin Ruotsin alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta. Robertsson pelasi myös World U-17 Hockey Challengessa vuonna 2019. Yhteensä hän on pelannut 17 poikien maaottelua.
Muuta
Robertssonin isä Bert pelasi omalla urallaan puolustajana yhteensä 128 NHL-ottelua. Hän toimii nykyään SHL-joukkue Linköping HC:n päävalmentajana.
Azerbaidžanin Grand Prix 2021
Azerbaidžanin Grand Prix 2021 (virallisesti Formula 1 Azerbaijan Grand Prix 2021) oli Formula 1 -kauden kuudes osakilpailu, joka ajettiin 6. kesäkuuta Bakun katuradalla Azerbaidžanissa.
Vapaat harjoitukset
Kilpailuviikonloppua varten Alpine toi autoihinsa pienen päivityspaketin, millä oli tarkoitus ratkaista Monacon osakilpailussa esiintyneet tekniset vaikeudet sekä mukailla kyseisessä kilpailussa käytettyjä asetuksia Bakun kaltaisella katuradalla.
Ensimmäisissä vapaissa harjoituksissa Red Bullin Max Verstappenin yritys ajaa nopein kierrosaikansa epäonnistui ensimmäisellä yrityksellä, kun Haasin Nikita Mazepin oli tämän edessä, mikä aiheutti Verstappenissa raivostumista ja Mazepin puolestaan pyörähti itse ratavalliin. Harjoitusten aikana nähtiin monia pyörähtämisiä ja liian myöhään tapahtuneita jarrutuksia. McLarenin Lando Norrisin yritys ajaa nopeimmat ajat jokaiseen aikasektoriin päättyi pyörähdykseen. Myöhemmin Norris ajautui myöhään tapahtuneen jarrutuksen seurauksena radan toisen mutkan ulosajoalueelle, johon Mercedeksen Valtteri Bottas oli ajanut hetkeä aikaisemmin, mutta molemmat kuljettajat välttyivät vahingoilta. AlphaTaurin Yuki Tsunoda ja Haasin Mick Schumacher jumiutuivat myöhäisen jarrutuksen myötä radan neljänteen mutkaan, josta he pääsivät pois vain vaiheittaisella peruuttamisella. Aston Martinin Sebastian Vettel puolestaan ajoi ulos ensimmäisessä ja 16. mutkassa eikä sijoittunut 15. sijaa paremmaksi. Verstappen oli ensimmäisten vapaiden harjoitusten nopein ennen Ferrarin Charles Leclerciä ja Carlos Sainzia.
Toisissa vapaissa harjoituksissa esiintyi monta erilaista ajotilannetta. Vettel ja Bottas pyörähtivät omilla aikakierroksillaan. Mercedeksen vaikeuksia lisäsi myös Lewis Hamiltonin vaikeus saada auto ajokelpoiseksi, kun tämä kommentoi ettei mikään muutos auttanut auton vauhdin osalta ja Hamilton oli 11:s. Schumacherin vaikeudet jatkuivat, kun hänen autossaan havaittiin aikakierroksella öljynpaine- ja akkuongelmia. Merkittävimmät muutokset radalla tapahtuivat Leclercin ja Williamsin Nicholas Latifin osalta. Leclercin auto osui ratavalliin ja radalle otettiin virtuaalinen turva-auto. ja Latifi puolestaan pyörähti ja aiheutti auton tehohäviön myötä punaiset liput radalle. Red Bullin Sergio Pérez oli toisten vapaiden harjoitusten nopein ennen tallikaveriaan Verstappenia ja Sainzia.
Kolmansissa vapaissa harjoituksissa ajovirheet ja vaikeudet jatkuivat. Hamiltonilla oli pitkään harjoitusten aikana vaikeuksia nousta tuloslistan jälkijoukoista lopulta kolmanneksi. Williamsin George Russellilla puolestaan oli autossaan tekninen vika aika-ajoihin valmistautuvalla testikierroksella. Punaiset liput tulivat radalle, kun Verstappen osui seinään ja joutui keskeyttämään ajonsa. AlphaTaurin Pierre Gasly oli kolmansien vapaiden harjoitusten nopein.
Aika-ajot
Aika-ajojen ensimmäisessä osiossa kuljettajien harmina olivat useat radalla tapahtuneet häiriötilanteet. Aston Martinin Lance Stroll aiheutti ensimmäiset punaiset liput radalle, kun hän ajoi seinään rikkoen samalla autonsa jousitus- ja ohjausjärjestelmän. Muiden kuljettajien odottaessa ajovuoroansa Russellin mekaanikot korjasivat hänen vapaissa harjoituksissa vaurioituneen autonsa. Alfa Romeo Racingin Antonio Giovinazzi aiheutti oman ajovirheensä seurauksena kolaritilanteen ja samalla osion toiset punaiset liput radalle. Norris pääsi jatkoon, mutta tuomaristo tutki hänen ajotapahtumansa uudelleen aika-ajojen jälkeen ja antoi hänelle kolmen lähtöruudun rangaistuksen kilpailuun, koska hän ei ollut tullut varikolle punaisten lippujen aikana.
Aika-ajojen toisessa osiossa Tsunodalla, Russellilla, Alpinen Esteban Oconilla, McLarenin Daniel Ricciardolla ja Alfa Romeo Racingin Kimi Räikkösellä oli keskenään taistelua jatkoon pääsyn osalta, Tsunoda oli heistä ainoa, joka pääsi jatkoon. Kaikki kuljettajat asettuivat 1,1 sekunnin sisälle toisistaan. Ricciardo teki toisen aikakierroksensa aikana ajovirheen, minkä seurauksena hän ajoi seinään ja aiheutti kolmannet punaiset liput radalle eikä toista osiota jatkettu loppuun asti.
Kilpailu
Leclerc lähti kilpailuun paalupaikalta, mutta hänet ohitettiin nopeasti kilpailun alussa, kun Hamilton ohitti hänet ajovirheen ansiosta kierroksella 2, Verstappen avattavalla takasiivellä kierroksella 7 ja Pérez kierrosta myöhemmin. Tallikaveri Sainz puolestaan teki oman ajovirheensä kierroksella 11, kun hän lukitsi jarrunsa ja joutui ajamaan kiertotietä pitkin takaisin radalle pudoten väliaikaisesti pistesijoitusten ulkopuolelle, lopputuloksissa hän oli kahdeksas. Hamilton teki varikkokäyntinsä 12:nella kierroksella, mutta Gaslyn tekemän samanaikaisen pysähdyksen vuoksi hän menetti aikaa varikolla, jolloin Verstappen ja Pérez pääsivät hänen edelleen kierrosta myöhemmin parempien varikkokäyntiensä ansiosta.
Kilpailussa koettiin toinen merkittävä keskeytys kierroksella 47, kun kärkipaikalla ajaneen Verstappenin vasen takarengas hajosi ja hän osui ratavalliin. Turva-auto tuli hetkeksi radalle, kunnes kilpailu päätettiin keskeyttää korjaustöiden ajaksi punaisilla lipuilla.
Kahdelle viimeiselle kierrokselle järjestetyssä uusintalähdössä Hamilton yritti ohittaa Pérezin, mutta hän lukitsi jarrunsa ja ajoi ensimmäisen mutkan pitkäksi pudoten samalla pistesijoitusten ulkopuolelle.
Kärkijoukon osalta Leclerc yritti ohittaa kolmantena ajanutta ja kilpailun aikana moottorin teknisestä viasta kärsinyttä Gaslya, mutta hän ei onnistunut pääsemään tämän ohitse. Pérez voitti kilpailun ennen Vetteliä ja Gaslya. Norris oli viides, vaikka hän lähti kilpailuun lähtöruuturangaistuksen seurauksena yhdeksännestä ruudusta. Räikkönen ajoi kymmenenneksi ja samalla kauden ensimmäisen MM-pisteensä.
Geneettinen selittäminen
Geneettinen selittäminen eli historiallinen selittäminen on jonkin ilmiön tai asian selittämistä sen historian ja synnyn selittämisellä. Kysyttäessä sydämen tarkoitusta, geneettinen selitys kertoisi sydämen syntyneen evoluution varhaisissa vaiheissa tukemaan lajien kehitystä.
Esimerkkinä formalistit arvostelivat aikansa kirjallisuudentutkimusta geneettisyydestä. Tarinoissa usein esiintyvää kolmen sääntöä seliteltiin sillä, että se juontuu jo antiikin Kreikan kirjallisista töistä. Formalistien mielestä fiksumpaa olisi selittää kyseessä olevan tehokeino, jonka tarkoitus on luoda jännitettä ja rakennetta teokseen. Syntyhistorian tuntemisella ei tällaisessa kontekstissa olisi formalistien mielestä mitään väliä.
Substantia nigra
Mustatumake on melaniinipitoisista hermosoluista koostuva laaja, poikkileikkauksessa kaarenmuotoinen parillinen hermotumake keskiaivoissa.
Tomba’s sleeve
Tomba’s sleeve on laskettelurinne Banskoskiissa Banskossa Bulgariassa.
Tomba’s sleevessä on järjestetty lumilautailun maailmancupin lumilautacrosskilpailuita vuosina 2017 ja 2018. Viereisellä Bănderitsa-rinteellä on järjestetty parisuurpujottelukilpailuita sekä alppihiihdon maailmancupin osakilpailuita.
Länsi-Flanderi
Länsi-Flanderi on provinssi Flanderissa, Belgiassa. Provinssin pääkaupunki on Brugge. Länsi-Flanderissa on arviolta 1 181 828 asukasta (vuonna 2016) ja sen pinta-ala on 3 144,3 neliökilometriä. Provinssi jakautuu kahdeksaan arrondissementtiin ja edelleen 64 kuntaan, joista suurimpia ovat Bruggen lisäksi Kortrijk, Oostende, Roeselare, Waregem ja Ieper.
Koko Belgian Pohjanmeren rannikko, Westhoek, kuuluu Länsi-Flanderin provinssiin. Se on tärkeää turistialuetta, joka houkuttelee niin koti- kuin ulkomaalaisia turisteja.
Henri Véniat
Henri Véniat (23. syyskuuta 1917 – 3. maaliskuuta 1998) oli ranskalainen roomalaiskatolinen piispa. Hän syntyi Pariisissa, ja hänet vihittiin jesuiittapapiksi 31. heinäkuuta 1949. Hän sai 22. joulukuuta 1961 nimityksen Tšadin Fort-Archambault'n hiippakunnan ensimmäiseksi piispaksi. Piispaksi vihkiminen seurasi 1. huhtikuuta 1962. Pääkonsekraattorina toimi Jean Zoa, jota avustivat Paul-Pierre-Yves Dalmais ja Samuel-Louis-Marie-Antoine Gaumain.
Fort-Archambault'n hiippakunta muutti 22. elokuuta 1972 nimensä Sarhiksi. Véniat jatkoi sen johdossa, kunnes erosi tehtävistään 7. maaliskuuta 1987. Hän kuoli yksitoista vuotta myöhemmin.
Véniat osallistui Vatikaanin toiseen kirkolliskokoukseen.
War and Pain
War and Pain on Voivodin esikoisalbumi, joka julkaistiin 10. elokuuta 1984.
Yhtyeen rumpali Michel "Away" Langevin teki albumin kansitaiteen akryylimaalauksena, ja on sen jälkeen vastannut kaikkien yhtyeen albumien kansitaiteesta. Langevin pyrki kuvaamaan kannessa ydinsodan pelkoa parhaimpansa mukaan ja se sai vaikutteita Iron Maidenin esikoisalbumin kansitaiteesta.
The Movement
The Movement voi viitata:
Eino Virtanen (painija)
Eino Mauno Virtanen (19. elokuuta 1908 Uskela – 3. joulukuuta 1980 Helsinki) oli suomalainen kilpapainija ja olympiamitalisti.
Eino Virtanen paini olympiapronssia Berliinin kisoissa 1936. Hän aloitti urakkansa kreikkalais-roomalaisen painin välisarjassa voittamalla selätyksellä unkarilaisen Vinczen ajassa 9.02 ja italialaisen Tozzin ajassa 15.03 sekä 3–0–pistevoitolla turkkilaisen Boytorunin. Neljännessä ottelussaan Virtanen hävisi selätyksellä Saksan Fritz Schäferille ja viimeisessä ottelussaan pistein 3–0 Ruotsin Rudolf Svedbergille.
Virtanen jatkoi painiuraansa vielä sodan jälkeen ja voitti Euroopan mestaruuden vapaapainin keskisarjassa 1946.
Seuratasolla Eino Virtanen edusti Turun Tovereita, Helsingin Kisa-Veikkoja, Helsingin Paini-Miehiä ja Jyväskylän Voimailijoita.
Virtasen isoveli oli kestävyysjuoksussa kaksi olympiamitalia saavuttanut Lauri Virtanen.
Ruel Fox
Ruel Adrian Fox (s. 14. tammikuuta 1968 Ipswich, Englanti) on englantilainen entinen jalkapalloilija, pelipaikaltaan keskikenttäpelaaja. Fox edusti vuosien 1986–2002 aikana Norwich Cityä, Newcastle Unitedia, Tottenham Hotspuria ja West Bromwich Albionia.
Uran alku
Fox nousi ensimmäisen kerran Norwich Cityn edustusjoukkueeseen kaudella 1986–1987. Fox ei ensimmäisinä vuosina saanut kovinkaan paljon peliaikaa Norwich Cityn joukkueessa vaan oli lähinnä vaihtomiehen roolissa. Vasta Valioliigan historian kautta aikain ensimmäisellä kaudella 1992–1993 Fox nousi suurempaan rooliin Norwichissa. Fox pelasi lähinnä laitalinkkinä, ja tuli tunneksi nopeudestaan ja hyvistä keskityksistään. Kausi sujui seuralta erinomaisesti, sillä Norwich johti Valioliigaa valtaosan kaudesta, kunnes viimeisillä kierroksilla putosi kolmannelle sijalle. Valioliigan ensimmäisen mestaruuden voitti Manchester United. Seuraavalla kaudella 1993–1994 Norwich pelasi hyvin UEFA Cupissa mutta Valioliigassa joukkueen peliesitykset olivat heikompia. Tammikuussa Norwichin manageri Mike Walker siirtyi kesken kauden Evertonin manageriksi. Helmikuussa 1994 Ruel Foxin ura Norwich Cityssä päättyi, kun hänet myytiin Newcastleen 2,25 miljoonalla punnalla.
Siirto Newcastleen
Fox ehti pelata loppukaudella 1993–1994 neljässätoista Newcastlen ottelussa tehden kaksi maalia. Kauden päätteeksi Newcastle sijoittui Valioliigassa kolmanneksi ja selviytyi Uefa Cupiin. Seuraavalla kaudella 1994–1995 Ruel Fox kuului Newcastlen vakiokokoonpanoon. Kausi sujui Foxin osalta erinomaisesti ja hän kuului Newcastlen tärkeimpiin pelaajiin. Fox teki kauden aikana yhteensä kymmenen liigamaalia. Kesäkuussa 1995 Newcastle hankki ranskalaisen keskikenttäpelaaja David Ginolan. Siirron jälkeen kilpailu keskikentän pelipaikosta koveni ja Ruel Foxin peliaika pieneni. Lokakuussa 1995 Tottenham Hotspur Foxin ura Newcastlessa päättyi, kun Tottenham Hotspur osti Fox Newcastlesta 4,25 miljoonalla punnalla.
Ura Tottenhamissa ja West Bromwichissa
Foxista maksettu siirtosumma oli Tottenhamin siihenastisen seurahistorian toiseksi suurin. Tottenhamissa Fox nousi nopeasti manageri Gerry Francisin ja kannattajien suosioon. Francisin johdolla Tottenham ei kuitenkaan saavuttanut suurempaa menetystä. Kesäkuussa 1997 Tottenham hankki Newcastlesta keskikenttäpelaaja David Ginolan ja Fox ja Ginola päättyivät jälleen samaan seuraan. Kausi 1997–1998 alkoi huonosti ja Tottenham joutui taistelemaan sarjapaikkansa puolesta. Marraskuussa 1997 Gerry Francis erotettiin managerin paikalta. Ruel Fox jäi Tottenhamissa tämän jälkeen vaihtomiehen rooliin ja oli jatkuvien myyntihuhujen kohteena. Fox jatkoi kuitenkin Tottenhamissa kauden 2000–2001 alkuun saakka, jolloin hän siirtyi West Bromwichiin. Kauden 2001–2002 päätteeksi West Bromwich nousi Valioliigan nousukarsintojen kautta pitkästä aikaa Englannin korkeimmalle sarjatasolle. Kauden päätteeksi Ruel Fox ilmoitti kuitenkin päättävänsä oman pelaajauransa.
Stephen Ward (jalkapalloilija)
Stephen Ward (s. 20. elokuuta 1985 Dublin) on irlantilainen jalkapalloilija, joka on Englannissa edustanut Wolverhampton Wanderersia vuosina 2007–2014 ja Burnleytä 2014–2019. Ward on pelipaikaltaan yleensä vasen laitapuolustaja, mutta usein hän pelaa myös ylempänä kentällä. Vasenjalkainen Ward kuuluu myös Irlannin jalkapallomaajoukkueeseen.
Seurajoukkueura
Ammattilaisuransa Bohemiansissa vuonna 2003 aloittanut Ward edusti seuraa vuoteen 2007 asti. Vuonna 2007 hän siirtyi Englannin Mestaruussarjassa tuolloin pelanneeseen Wolverhampton Wanderersiin, jonka hän auttoi ylös Valioliigan kaudeksi 2009-2010. Kauden 2011-2012 jälkeen Wolves kuitenkin putosi Mestaruussarjaan ja heti seuraavana vuonna Englannin Ykkösliigaan, joten Wolverhampton-urallaan käytännössä kaikkia kenttäpelaajan paikkoja pelannut Ward siirtyi lainalle Mestaruussarjan Brighton & Hove Albioniin kaudeksi 2013-14. Hän oli Brightonin avainpelaaja, kun seura selviytyi nousukarsintojen välieriin.
Wardin seitsemän vuoden ura Wolverhamptonin sopimuspelaajana päättyi kesällä 2014, kun hän siirtyi Valioliigaan nousseeseen Burnley FC:hen kolmen vuoden sopimuksella. Ensimmäisellä kaudellaan Ward pelasi Burnleyssä vain yhdeksän Valioliiga-ottelua, kun seura putosi takaisin Mestaruussarjaan.
Maajoukkueura
Alle 21-vuotiaissa Irlantia edustanut Ward teki debyyttinsä Irlannin jalkapallomaajoukkueessa toukokuussa 2011 Pohjois-Irlantia vastaan. Hän teki voittomaalin heti ensimmäisessä maaottelussaan. Ward pelasi kaikissa Irlannin kolmessa EM-ottelussa vuoden 2012 kisoissa. Irlanti putosi jo lohkovaiheessa hävittyään kaikki ottelunsa. Vuoden 2018 loppuun mennessä Ward on pelannut 50 maaottelua ja tehnyt niissä kolme maalia.
Lily Gladstone
Lily Gladstone (s. 2. elokuuta 1986 Browning, Montana, Yhdysvallat) on yhdysvaltalainen näyttelijä. Hänellä on rooli Martin Scorsesen ohjaamassa elokuvassa Killers of the Flower Moon (2023).
Elämä
Gladstonen isä on intiaani, jonka sukujuuret ovat nez percéjen ja mustajalkojen kansoissa. Hänen äitinsä puolestaan on perhetaustaltaan hollantilainen ja cajun. Gladstone kasvoi aluksi mustajalkojen intiaanireservaatissa Montanassa ja myöhemmin Seattlessa.
Gladstone suoritti kandidaatintutkinnon (Bachelor of Fine Arts) näyttelemisen oppiaineessa Montanan yliopistossa vuonna 2008. Hän on näytellyt elokuvien ja televisiosarjojen lisäksi myös teatterissa. Hän sai julkisuutta ensimmäistä kertaa näytellessään Kelly Reichardtin ohjaamassa elokuvassa Certain Women (2016).
Silver Missiles and Nightingales
Silver Missiles and Nightingales on The Suicide Twinsin eli Andy McCoyn ja Nasty Suiciden akustisen duon ainoaksi jäänyt albumi, joka julkaistiin keväällä 1986 Suomessa ja Japanissa. Alun perin levyn nimen piti olla Hanoi Rocksin viimeisen studioalbumin Two Steps from the Moven nimenä, mutta nimi vaihdettiin juuri ennen julkaisua. Albumi julkaistiin vielä silloin, kun Cherry Bombz oli pystyssä.
Albumi ei menestynyt kovin hyvin, koska akustisuus ei ollut tuolloin vielä muotia, mutta myöhemmin albumin arvostus kasvoi. Albumia pidetään hyvänä osoituksena McCoyn säveltämistaidoista ja kahden taitavan kitaristin, McCoyn ja Suiciden, soittotaidoista. Albumin jälkeen Suicide ja McCoy keikkailivat akustisesti Suomessa "The Suicide Twins"-nimellä. Tuona aikana Nasty Suicide käytti taiteilijanimenään Nasty Superstar. Albumin kappaleista tunnetuin lienee "Sweet Pretending", josta tehtiin myös musiikkivideo. Samantha Fox teki cover-version kappaleesta "The Best Is Yet To Come" vuonna 1987. Ruotsalainen Mårten Lärka puolestaan julkaisi kappaleesta käännösversion "Det bästa har vi snart" vuonna 2008.
Albumi julkaistiin CD:nä uudelleen 1991 ja Sanctuary Recordsin Essential julkaisi levyn Isossa-Britanniassa vuonna 1995 CD:nä.
Kappaleet
Kaikki kappaleet Andy McCoy tuotoksia paitsi kappaleet 2. ja 9. ovat Andy McCoy/Dave Tregunna ja kappale 3. Andy McCoy/Anita Chellamah.
Edmond Jitangar
Edmond Jitangar (s. 2. marraskuuta 1952) on tšadilainen roomalaiskatolinen piispa. Hänet vihittiin papiksi 30. joulukuuta 1978 ja nimitettiin Sarhin hiippakunnan piispaksi 11. lokakuuta 1991. Piispaksi vihkiminen seurasi 2. helmikuuta 1992. Pääkonsekraattorina toimi Jozef Tomko, jota avustivat Matthias N'Gartéri Mayadi ja Henri Véniat. Jitangarin edeltäjä oli N'Gartéri Mayadi, joka oli saanut 11. kesäkuuta 1990 nimityksen Moundoun piispaksi.
Takalaanila
thumb|210px|Takalaanilan teollisuusaluetta. thumb|260px|Kalevan toimitalo Liike- ja teollisuustoiminnan alueeksi kasvanut Takalaanila on Oulun kaupunginosa keskustan ja valtatien 20 pohjoispuolella, Nelostien välittömässä läheisyydessä. Kaupunginosassa asuu noin 20 asukasta. Alue käsittää kokonaan Kemira Oyj:n tehdasalueen sekä sen itäpuoliset pienen ja keskisuuren teollisuuden käytössä olevat alueet. Siellä toimivat myös Oulun postikeskus ja Sanomalehti Kaleva.
Takalaanila rajoittuu koillisessa Ruskoon, kaakossa Kynsilehtoon, etelässä valtatiehen 20 ja Laanilaan sekä lännessä Välivainioon, Puolivälinkankaaseen ja Pyykösjärveen. Takalaanilan alueella oli 1950-luvulle asti käytössä ampumarata, jota kutsuttiin Yläsiirtolan ampumaradaksi läheisen Yläsiirtolan osa-alueen mukaisesti. 1940-luvulla toiminut Laanilan kasarmi- ja parakkialue oli osittain Takalaanilan alueella. Alueen teollinen kehittyminen alkoi toden teolla vuonna 1952, kun kaupunginosaan valmistui nykyisen Kemiran tehtaan edeltäjä, Typpi Oy. Siihen asti alue oli Laanilan tilaan kuuluva metsäalue, jokivarresta katsoen Laanilan viljelysmaiden takana, mistä kaupunginosan nimi Takalaanila lienee saanut alkunsa.
To Samuel a Son
To Samuel a Son on The Godsin vuonna 1970 julkaisema albumi.
Kappaleet
Puoli 1
Puoli 2
Rauman kihlakunta
Rauman kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Eura, Eurajoki, Kiukainen, Lappi ja Rauma sekä ennen vuoden 2007 kuntaliitosta myös Kodisjoki. Kihlakunta sijaitsi aluksi Turun ja Porin läänissä ja vuoden 1997 lääniuudistuksen jälkeen Länsi-Suomen läänissä.
Lapuan junaturma (joulukuu 1986)
Tapahtumien kulku ennen onnettomuutta
Erikoispikajuna Lapponia lähti Helsingistä aikataulun mukaisesti kello 16.00 Tampereen, Parkanon ja Seinäjoen kautta kohti Oulua. Juna jäi Tampereen ja Parkanon välisellä rataosuudella myöhään aikataulustaan noin 35 minuuttia, syynä oli lumituiskun aiheuttama vaihteen toimintahäiriö Karhejärven liikennepaikalla. Juna saapui Seinäjoelle kello 20.00, jossa siihen vaihtui veturimiehistö. Juna lähti Seinäjoelta noin kello 20.09.